Sigrún Huld Hrafnsdóttir

Sigrún Huld Hrafnsdóttir (f. 12. janúar 1970)Ifsport.is, „Sigrún Huld sæmd riddarakrossi fálkaorðunnar“  (skoðað 22. september 2019) er íslensk afrekskona í sundi. Hún  var afar sigursæl á sundferli sínum og á Ólympíumóti þroskaskertra í Madríd á Spáni árið 1992 var hún sá keppandi sem hlaut flest verðlaun.

Sigrún Huld ólst upp í Seljahverfinu í Reykjavík og gekk í Öskjuhlíðarskóla. Hún hóf að æfa sund hjá Íþróttafélaginu Ösp árið 1982„Kjarnakonan Sigrún Huld: Utanlandsferð á fertugsafmælinu“, Hvati, 1. tbl. 10. árg. 2010. bls. 40. og keppti á fjölmörgum stórmótum innanlands og utan. Hápunktur íþróttaferils hennar var án efa er hún vann til 9 gullverðlauna og tvennra silfurverðlauna á Ólympíumóti þroskaskertra í Madríd árið 1992.

Árin 1989, 1991 og 1994 var hún valin íþróttamaður ársins hjá Íþróttasambandi fatlaðra og árið 1991 var hún útnefnd besti íþróttamaður þroskaheftra í heiminum af Alþjóðasamtökum þroskaheftra. Hún var valin íþróttamaður Reykjavíkur árið 1992 og árið 2015 var hún sæmd riddarakrossi Hinnar íslensku fálkaorðu fyrir afrek og framgöngu á vettvangi íþrótta fatlaðra.

Sigrún Huld hætti keppni að loknu Ólympíumóti fatlaðra í Atlanta í Bandaríkjunum árið 1996. Hún hefur um árabil starfað hjá Nóa-Síríus og hefur einnig haldið nokkrar einkasýningar á myndlist sinni og tekið þátt í starfi listahátíðarinnar List án landamæra.

 Tilvísanir 
Flokkur:Fólk fætt árið 1970
Flokkur:Íslenskar sundkonur
Flokkur:Handhafar riddarakross Hinnar íslensku fálkaorðu
Flokkur:Manneskja ársins á Rás 2